title: 2014 m. kovo 17 d. Tarybos sprendimas 2014/147/BUSP, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai

text:
18.3.2014

               LT

               Europos Sąjungos oficialusis leidinys

               L 79/42

      TARYBOS SPRENDIMAS 2014/147/BUSP
   2014 m. kovo 17 d.
   kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. gruodžio 20 d. Taryba priėmė Sprendimą 2010/788/BUSP (1);

               (2)

               2014 m. sausio 30 d. Jungtinių Tautų Saugumo Taryba (JTST) priėmė Rezoliuciją 2136 (2014) dėl Kongo Demokratinės Respublikos (KDR). Ta rezoliucija numatyta papildoma nuo priemonės dėl ginklų ir su jais susijusių reikmenų nukrypti leidžianti nuostata ir iš dalies keičiami įtraukimo į asmenų, kuriems taikomi keliavimo apribojimai ir kurių lėšos yra įšaldomos, sąrašą kriterijai, kaip nustatyta 2008 m. kovo 31 d. JTST rezoliucijoje 1807 (2008);

               (3)

               tam tikroms priemonėms įgyvendinti reikia tolesnių Sąjungos veiksmų;

               (4)

               todėl reikėtų atitinkamai iš dalies pakeisti Sprendimą 2010/788/BUSP,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/788/BUSP iš dalies keičiamas taip:

               1)

               2 straipsnio 1 dalyje įterpiamas šis punktas:

                           „d)

                           išimtinai Afrikos Sąjungos regioninei darbo grupei remti arba jos naudojimui skirtam ginklų ir su jais susijusių reikmenų tiekimui, pardavimui ar perdavimui arba susijusios finansinės ar techninės pagalbos arba mokymo teikimui.“.

               2)

               3 straipsnis pakeičiamas taip:
               „3 straipsnis
               4 straipsnio 1 dalyje ir 5 straipsnio 1 bei 2 dalyse numatytos ribojamosios priemonės taikomos šiems Sankcijų komiteto į sąrašą įtrauktiems asmenims ir, atitinkamais atvejais, subjektams:

                           —

                           asmenims arba subjektams, kurie savo veiksmais pažeidžia ginklų embargą ir nesilaiko susijusių priemonių, kaip nurodyta 1 straipsnyje,

                           —

                           KDR veikiančių užsienio ginkluotų grupuočių politiniams ir kariniams vadovams, trukdantiems toms grupuotėms priklausančių kovotojų nusiginklavimui ir savanoriškai repatriacijai ar persikėlimui,

                           —

                           Kongo karinių grupuočių politiniams ir kariniams vadovams, įskaitant tuos, kurie gauna paramą ne iš KDR, trukdantiems jų kovotojams dalyvauti nusiginklavimo, demobilizacijos ir reintegracijos procesuose,

                           —

                           KDR veikiantiems asmenims ar subjektams, verbuojantiems vaikus dalyvauti ginkluotuose konfliktuose ar juos naudojantiems tokiuose ginkluotuose konfliktuose, pažeidžiant taikomą tarptautinę teisę,

                           —

                           KDR veikiantiems asmenims ar subjektams, planuojantiems veiksmus, nukreiptus prieš vaikus arba moteris ginkluotų konfliktų situacijose, įskaitant jų žudymą ir žalojimą, žaginimą ir kitokį seksualinį smurtą, grobimą, priverstinį perkėlimą ir išpuolius prieš mokyklas ir ligonines, vadovaujantiems šiems veiksmams arba dalyvaujantiems juose;

                           —

                           asmenims ar subjektams, trukdantiems naudotis humanitarine pagalba ar ją dalyti KDR,

                           —

                           asmenims ar subjektams, neteisėtai prekiaujantiems gamtos ištekliais, įskaitant auksą ar laukinės gamtos išteklius ir laukinės gamtos išteklių produktus, ir taip remiantiems ginkluotas grupuotes KDR,

                           —

                           asmenims ar subjektams, veikiantiems į sąrašą įtraukto asmens ar subjekto vardu arba jiems vadovaujant, arba veikiantiems į sąrašą įtraukto subjekto, kuris priklauso į sąrašą įtrauktam asmeniui arba subjektui arba kurį pastarasis kontroliuoja, vardu arba jam vadovaujant,

                           —

                           asmenims ar subjektams, kurie planuoja ar finansuoja išpuolius prieš Jungtinių Tautų Organizacijos stabilizavimo misijos KDR (MONUSCO) taikdarius, šiems išpuoliams vadovauja ar juose dalyvauja,

                           —

                           asmenims ar subjektams, teikiantiems finansinę, materialinę arba technologinę paramą į sąrašą įtrauktam asmeniui ar subjektui arba prekes ar paslaugas į sąrašą įtrauktam asmeniui ar subjektui arba siekiant juos remti.

                     Atitinkami asmenys ir subjektai yra išvardyti priede.“.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. kovo 17 d.

            Tarybos vardu

            Pirmininkė

         C. ASHTON

      (1)  2010 m. gruodžio 20 d. Tarybos sprendimas 2010/788/BUSP dėl ribojamųjų priemonių Kongo Demokratinei Respublikai, ir kuriuo panaikinama Bendroji pozicija 2008/369/BUSP (OL L 336, 2010 12 21, p. 30).


title: 2011/649/: 2011 m. rugsėjo 20 d. Tarybos sprendimas dėl Regionų komiteto Airijai atstovaujančių dviejų narių ir vieno pakaitinio nario skyrimo

text:
6.10.2011

               LT

               Europos Sąjungos oficialusis leidinys

               L 261/25

         TARYBOS SPRENDIMAS
   2011 m. rugsėjo 20 d.
   dėl Regionų komiteto Airijai atstovaujančių dviejų narių ir vieno pakaitinio nario skyrimo
   (2011/649/ES)
   EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Airijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Michelle MULHERIN ir Denis LANDY kadencijai tapo laisvos dvi Regionų komiteto narių vietos. Pasibaigus Terry BRENNAN kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d., į Regionų komitetą skiriami:

               a)

               nariais

                           —

                           John SHEAHAN, Member of Limerick County Council,

                           —

                           Des HURLEY, Member of Carlow Local Authorities (County and Town),

                     ir

               b)

               pakaitine nare

                           —

                           Catherine YORE, Member of Meath County Council.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. rugsėjo 20 d.

            Tarybos vardu

            Pirmininkas

         M. SAWICKI

      (1)  OL L 348, 2009 12 29, p 22.

      (2)  OL L 12, 2010 1 19, p. 11.


title: 1999 m. gruodžio 17 d. Tarybos Sprendimas dėl Tarybos vykdomų Bendrijos veiksmų Europos kultūros sostinė atrankos grupės narių skyrimo (2000/C 9/01)

text:
Svarbus teisinis pranešimas

|

32000D0113(01)

Oficialusis leidinys C 009 , 13/01/2000 p. 0001 - 0001

		Tarybos Sprendimas1999 m. gruodžio 17 d.dėl Tarybos vykdomų Bendrijos veiksmų "Europos kultūros sostinė" atrankos grupės narių skyrimo(2000/C 9/01)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1999 m. gegužės 25 d. Europos Parlamento ir Tarybos sprendimą Nr. 1419/1999/EB, nustatantį Bendrijos veiksmus dėl Europos kultūros sostinės renginių 2005–2019 m. [1], ypač į jo 2 straipsnio 2 dalį,kadangi Sprendimo Nr. 1419/1999/EB 2 straipsnio 2 dalis nustato, jog Komisija kiekvienais metais sudaro atrankos grupę, kuri vadovaudamasi veiksmų tikslais ir ypatybėmis paskelbia ataskaitą apie svarstytą kandidatūrą ar kandidatūras, ir kad atrankos grupę sudaro septyni žymūs nepriklausomi asmenys, kurie yra kultūros specialistai ir iš kurių du paskiria Taryba,PRIĖMĖ ŠI SPRENDIMĄ:1 straipsnis1. Siekiant paskelbti miestą "Europos kultūros sostine" nuo 2005 m., per kiekvienų metų pirmąjį pusmetį ir pirmą kartą 2000 m. abi einamaisiais metais Tarybai pirmininkaujančios valstybės iškelia kandidatu po vieną žymų asmenį, neabejotinai pasižymintį nepriklausomumu ir specialioms žiniomis, kurios būtinos Sprendimo 1419/1999/EB 2 straipsnio 2 dalyje nurodytos atrankos grupės nariui.2. Per antrą kiekvienų metų pusę ir pirmą kartą 2000 m. Taryba paprasta balsų dauguma paskiria du žymius asmenis, tapsiančius atrankos grupės nariais kitais metais.3. Pirmininkaujanti valstybė informuoja Komisiją apie paskyrimą.2 straipsnisŠis sprendimas paskelbiamas Europos Bendrijų oficialiajame leidinyje.Priimta Briuselyje, 1999 m. gruodžio 17 d.Tarybos varduPirmininkasK. HemilÄ[1] OL L 166, 1999 7 1, p. 1.--------------------------------------------------


title: 2017 m. balandžio 27 d. Europos Parlamento sprendimas (ES) 2017/1653 dėl Europos prieglobsčio paramos biuro 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/197

         EUROPOS PARLAMENTO SPRENDIMAS (ES) 2017/1653
   2017 m. balandžio 27 d.
   dėl Europos prieglobsčio paramos biuro 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos prieglobsčio paramos biuro 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos prieglobsčio paramos biuro 2015 finansinių metų metinių ataskaitų kartu su Biuro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Biuras įvykdė 2015 finansinių metų biudžetą (05873/2017 – C8-0078/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. gegužės 19 d. Europos Parlamento ir Tarybos reglamentą (ES) Nr. 439/2010 dėl Europos prieglobsčio paramos biuro įsteigimo (4), ypač į jo 36 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8-0093/2017),

               1.

               pritaria Europos prieglobsčio paramos biuro 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos prieglobsčio paramos biuro vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 66.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 132, 2010 5 29, p. 11.

      (5)  OL L 328, 2013 12 7, p. 42.


22.7.2016

               LT

               Europos Sąjungos oficialusis leidinys

               C 266/4

         Europos bankininkystės institucijos sprendimas dėl patvirtinimo, kad tam tikrų ECAI neužsakomieji kredito rizikos vertinimai savo kokybe nesiskiria nuo tų įstaigų užsakomųjų kredito rizikos vertinimų
   (2016/C 266/05)
   EUROPOS BANKININKYSTĖS INSTITUCIJOS STEBĖTOJŲ TARYBA
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1093/2010, kuriuo įsteigiama Europos priežiūros institucija (toliau – Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (1) (toliau – Reglamentas ir EBI),
   atsižvelgdama į 2013 m. birželio 26 d. Europos Parlamento ir Tarybos reglamento (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (2) (toliau – KRR) 138 straipsnį,
   kadangi:

               (1)

               Pagal KRR 138 straipsnį nustatant nuosavų lėšų reikalavimams apskaičiuoti reikalingus turtui ir nebalansiniams straipsniams priskirtinus rizikos koeficientus, leidžiama naudoti išorės kredito rizikos vertinimo institucijos (toliau – ECAI) parengtus neužsakomuosius kredito rizikos vertinimus, jei EBI patvirtina, kad tos ECAI neužsakomieji kredito rizikos vertinimai savo kokybe nesiskiria nuo šios ECAI užsakomųjų kredito rizikos vertinimų. Pagal šį straipsnį reikalaujama, kad EBI šio patvirtinimo nepriimtų arba jį panaikintų, visų pirma, tais atvejais, jei ECAI naudojo neužsakomąjį kredito rizikos vertinimą, siekdama daryti spaudimą reitinguojamam subjektui, kad gautų užsakymą kredito rizikos vertinimui atlikti ar kitoms paslaugoms teikti.

               (2)

               Pagal KRR 4 straipsnio 1 dalies 98 punktą ECAI yra kredito reitingų agentūra, kuri yra užregistruota arba sertifikuota pagal Europos Parlamento ir Tarybos reglamentą (EB) Nr. 1060/2009 (3) (toliau – KRA reglamentas) arba centrinis bankas, kuris nustato kredito reitingus, kuriems KRA reglamentas netaikomas. Dėl to šis sprendimas turėtų būti taikomas visų šių ECAI reitingams, išskyrus ECAI, kurios šiuo etapu neužsakomųjų reitingų neteikia. Be to, atsižvelgiant į sąsajas su ECAI kredito rizikos vertinimų priskyrimu pagal KRR 136 straipsnio 1 dalį, šis sprendimas turėtų būti taikomas visų ECAI, kurioms taikyta priskyrimo tvarka, reitingams. Kad būtų atsižvelgta į KRR 98 konstatuojamojoje dalyje išdėstytus aspektus, susijusius su rinkos atvėrimu kitoms įmonėms, kartu išsaugant griežtą visoms ECAI taikomą tvarką ir reikalavimus, Sprendimas turėtų būti taikomas ir toms ECAI, kurios teikia tik neužsakomuosius reitingus.

               (3)

               KRA reglamento 4 straipsnio 1 dalyje kredito rizikos vertinimus leidžiama naudoti KRR 113 straipsnio 1 dalyje nurodytų pagal riziką įvertintų pozicijų sumoms apskaičiuoti, jei jie atitinka KRA reglamento 3 straipsnio 1 dalies a punkte pateiktą „kredito reitingo“ apibrėžtį. Todėl šis sprendimas turėtų būti taikomas tik tiems neužsakomiesiems kredito reitingams, kurie atitinka kredito reitingo apibrėžtį ir pagal KRR, ir pagal KRA reglamentą.

               (4)

               Laikantis ECAI kredito rizikos vertinimų priskyrimo kredito kokybės žingsniams (4) metodikos, šiame sprendime nurodytam vertinimui reikėtų naudoti ir kiekybinius, ir kokybinius kriterijus bei veiksnius. Kadangi pagal KRA reglamento 11 straipsnį iš kredito reitingų agentūrų reikalaujama teikti duomenis apie savo kredito reitingus CEREP, ESMA valdomai ir prižiūrimai centrinei duomenų saugyklai, CEREP duomenų bazėje saugomą informaciją tikslinga naudoti kaip vienintelį kiekybinės analizės pagrindą, nes taip užtikrinamas vienodas apdorojamos informacijos tvarkymas ir patikimumas. Vis dėlto, atliekant ECAI, kurioms KRA reglamentas netaikomas ir kurios neteikia duomenų į CEREP, neužsakomųjų reitingų kiekybinį vertinimą, reikėtų naudoti išorės duomenis. Dėl duomenų kokybinei analizei pagrįsti pažymėtina, kad šios atitinkamos informacijos būtina prašyti iš visų atitinkamų ECAI, kurioms galioja šis sprendimas.

               (5)

               ECAI klasifikuoja neužsakomuosius kredito reitingus pagal įvairias apibrėžtis. Tai atsispindi informacijos paketuose, kuriuos ECAI teikia EBI ir į ESMA CEREP duomenų bazę. Atsižvelgdama į šiuos ECAI praktikos skirtumus, ESMA paskelbė „Klausimus ir atsakymus“ (5) dėl neužsakomojo reitingo apibrėžties ir išdėstė savo nuomonę šiuo klausimu. Dėl nuoseklumo, atliekant KRR 138 straipsnyje nurodytą vertinimą, ja taip pat reikia remtis. Vis dėlto, kadangi vertinimus rengti pradėta anksčiau ir kadangi šie vertinimai buvo viena iš priežasčių, paskatinusių parengti „Klausimus ir atsakymus“, pagal šį sprendimą reitingus tikslinga vertinti, atsižvelgiant į jų klasifikaciją, kiekvienos ECAI naudotą prieš paskelbiant „Klausimus ir atsakymus“ (t. y. iki 2015 m. gruodžio 16 d.), nes taip būtų galima atsižvelgti į istorinę informaciją apie neužsakomuosius reitingus, ir šiems reitingams naudoti vienintelius turimus CEREP duomenų bazėje saugomus kiekybinius duomenis. Be to, tai padėtų išvengti, kad šio sprendimo įsigaliojimas nebūtų pernelyg ilgam atidėtas, ypač turint galvoje „Klausimų ir atsakymų“ poveikį tam, kaip ECAI klasifikuoja savo neužsakomuosius reitingus, jų politikai ir tam, kaip šiuos reitingus įstaigos naudoja reguliavimo tikslais. Vis dėlto, atsižvelgdama į ESMA atnaujinamą informaciją apie tai, kiek ECAI pažengė, pradėdamos naudoti „Klausimuose ir atsakymuose“ tiksliau paaiškintą neužsakomojo reitingo apibrėžtį, EBI vertins, ar pagal šį sprendimą reikėtų imtis tolesnių veiksmų.

               (6)

               Dėl kiekybinio vertinimo pažymėtina, kad, jei yra pakankamai vertinamųjų duomenų, kiekvienos ECAI atžvilgiu reikėtų atlikti pasirinktą analizę: „ex ante paskirstymo“ – išanalizuoti, kaip pasiskirsto užsakomieji ir neužsakomieji reitingai; „ex ante dinamikos“ – išanalizuoti užsakomųjų (neužsakomųjų) reitingų, kuriuos anksčiau buvo pavesta nustatyti kaip neužsakomuosius (užsakomuosius) raidą laiko atžvilgiu; „ex post analizės“ – išanalizuoti galimus užsakomųjų ir neužsakomųjų reitingų tikslumo skirtumus. Priklausomai nuo ketinamos atlikti kiekybinės analizės, gali būti tikslinga nustatyti vienarūšius kredito reitingų pogrupius, kad būtų galima palyginti santykines užsakomųjų ir neužsakomųjų kredito reitingų savybes ir dėsningumus taip, kad būtų išvengta išorės veiksnių nulemtų išvadų. Tais atvejais, kai galima atlikti tik tam tikrą kiekybinę analizę arba kiekybinės analizės atlikti neįmanoma, nes trūksta duomenų, šiuo etapu vertinimo tikslais vis dar tikslinga kliautis kokybiniais kriterijais. Šiais atvejais visos su rizikos ribojimu susijusios abejonės dėl neužsakomųjų reitingų kokybės turėtų būti sumažintos per KRR 136 straipsnio 1 dalyje nurodytą priskyrimo procesą, nes priskyrimas suplanuotas taip, kad atspindėtų galimas reitingų kokybės problemas.

               (7)

               Kalbant apie kokybinę analizę, siekiant išsiaiškinti, ar ECAI nustatomi neužsakomieji reitingai yra tokios pačios kokybės, kaip jų nustatomi užsakomieji reitingai, tikslinga atsižvelgti į šiuos kriterijus ir veiksnius: neužsakomųjų ir užsakomųjų reitingų skyrimo ir peržiūros politikos skirtumus; užsakomųjų ir neužsakomųjų reitingų nustatymo metodikos skirtumus; duomenis, kuriais galima naudotis nustatant neužsakomuosius reitingus, įskaitant dažniausius informacijos apribojimus, su kuriais susiduriama nustatant neužsakomuosius reitingus, taip pat tai, kokių veiksmų ECAI imasi, kai turimi duomenys yra riboti. Be to, reikėtų atsižvelgti į tai, ar ECAI imasi priemonių, kad neužsakomieji kredito reitingai nebūtų naudojami, siekiant daryti spaudimą reitinguojamam subjektui, kad šis pateiktų užsakymą kredito rizikos vertinimui atlikti ar kitoms paslaugoms teikti.

               (8)

               Remiantis KRR 138 straipsnio pirma dalimi, jei EBI nenustato jokių faktų, kuriais būtų įrodytas ECAI užsakomojo ir neužsakomojo kredito rizikos vertinimo kokybės skirtumas, arba tai, kad ECAI naudojosi neužsakomuoju kredito rizikos vertinimu, siekdama daryti spaudimą reitinguojamam subjektui, kad gautų užsakymą kredito rizikos vertinimui atlikti ar kitoms paslaugoms teikti, šiuo etapu tos ECAI neužsakomojo kredito rizikos vertinimo nereikėtų drausti naudoti įstaigų kapitalui apskaičiuoti. Atsižvelgiant į nuolatinės neužsakomųjų reitingų stebėsenos rezultatus, reikėtų priimti atitinkamus tolesnius sprendimus.

               (9)

               Taikydama pirmiau aprašytą metodiką, EBI nenustatė jokių faktų dėl ECAI užsakomųjų ir neužsakomųjų reitingų kokybės skirtumų arba kokio nors ECAI spaudimo reitinguojamiems subjektams, kad gautų užsakymą kredito rizikos vertinimui atlikti arba kitoms paslaugoms teikti. Todėl tikslinga patvirtinti, kad tų ECAI neužsakomojo kredito rizikos vertinimo kokybė nesiskiria nuo užsakomojo kredito rizikos vertinimo kokybės.

               (10)

               Atitinkamos ECAI informuotos apie tai, kad EBI ketina priimti šį sprendimą, joms bus suteikta galimybė dėl jo pareikšti savo nuomonę,

         NUSPRENDĖ:
   1 straipsnis
   Pagal Reglamento (ES) Nr. 575/2013 138 straipsnį EBI patvirtina, kad priede nurodytų ECAI neužsakomųjų kredito rizikos vertinimų kokybė nesiskiria nuo užsakomųjų kredito rizikos vertinimų kokybės.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Londone 2016 m. gegužės 17 d.

         Andrea ENRIA

            Pirmininkė

            Priežiūros tarybos vardu

      (1)  OL L 331, 2010 12 15, p. 12.

      (2)  OL L 176, 2013 6 27, p. 1.

      (3)  2009 m. rugsėjo 16 d. Europos Parlamento ir Tarybos reglamentas (EB) Nr. 1060/2009 dėl kredito reitingų agentūrų (OL L 302, 2009 11 17, p. 1).

      (4)  Galutinis ITS projektas dėl ECAI kredito vertinimų pagal KRR 136 straipsnį priskyrimo paskelbtas http://www.eba.europa.eu/regulation-and-policy/external-credit-assessment-institutions-ecai/draft-implementing-technical-standards-on-the-mapping-of-ecais-credit-assessments.

      (5)  https://www.esma.europa.eu/file/13634/download?token=05de9eN_.

      PRIEDAS
      Išorės kreditų vertinimo institucijos (ECAI), dėl kurių EBI pagal Reglamento (ES) Nr. 575/2013 138 straipsnio nuostatas patvirtino, kad jų neužsakomųjų kredito rizikos vertinimų kokybė nesiskiria nuo užsakomųjų kredito rizikos vertinimų kokybės

         ARC Ratings S.A.

         Axesor SA

         Banque de France

         BCRA – Credit Rating Agency AD

         Capital Intelligence Ltd

         Cerved Rating Agency S.p.A.

         CRIF S.p.A.

         DBRS Ratings Limited

         Euler Hermes Rating GmbH

         European Rating Agency, a.s.

         EuroRating Sp. z o.o.

         FERI EuroRating Services AG

         Fitch Ratings

         GBB-Rating Gesellschaft fuer Bonitaets-beurteilung GmbH

         ICAP Group SA

         Japan Credit Rating Agency Ltd

         Kroll Bond Rating Agency

         Moody’s Investors Service

         Scope Ratings AG

         Spread Research

         Standard & Poor’s Ratings Services

         The Economist Intelligence Unit Ltd


5.2.2016

               LT

               Europos Sąjungos oficialusis leidinys

               C 45/98

         P7_TA(2013)0107
   Prašymas atšaukti Parlamento nario Jürgeno Creutzmanno imunitetą
   2013 m. balandžio 16 d. Europos Parlamento sprendimas dėl prašymo atšaukti Jürgeno Creutzmanno imunitetą (2013/2016(IMM))
   (2016/C 045/17)

      Europos Parlamentas,

               —

               atsižvelgdamas į 2013 m. sausio 15 d. Vokietijos federalinės teisingumo ministerijos perduotą prašymą atšaukti Jürgeno Creutzmanno imunitetą, susijusį su Frankentalio (Vokietija) prokuratūros vyriausiojo prokuroro nagrinėjama byla, kuris buvo paskelbtas per 2013 m. sausio 17 d. plenarinį posėdį,

               —

               išklausęs Jürgeno Creutzmanno paaiškinimų, kaip nurodyta Darbo tvarkos taisyklių 7 straipsnio 3 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 9 straipsnį bei į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d. ir 2011 m. rugsėjo 6 d. sprendimus (1),

               —

               atsižvelgdamas į Vokietijos Federacinės Respublikos Konstitucijos (vok. Grundgesetz) 46 straipsnį,

               —

               atsižvelgdamas į Darbo tvarkos taisyklių 6 straipsnio 2 dalį ir 7 straipsnį,

               —

               atsižvelgdamas į Teisės reikalų komiteto pranešimą (A7-0107/2013),

               A.

               kadangi Frankentalio (Vokietija) prokuratūros vyriausiasis prokuroras paprašė atšaukti Europos Parlamento nario Jürgeno Creutzmanno parlamentinį imunitetą, nes pradėta tyrimo procedūra dėl numanomos baudžiamosios veikos;

               B.

               kadangi vyriausiojo prokuroro prašymas susijęs su byla dėl įtarimo padarius baudžiamąją veiką – kūno sužalojimą dėl aplaidumo, pagal Vokietijos baudžiamojo kodekso 229 paragrafą;

               C.

               kadangi pagal Protokolo dėl Europos Sąjungos privilegijų ir imunitetų 9 straipsnį Europos Parlamento nariai naudojasi savo valstybės teritorijoje – imunitetais, kurie toje valstybėje yra suteikiami parlamento nariams;

               D.

               kadangi pagal Vokietijos Konstitucijos 46 straipsnio 2 dalį Bundestago narys be Bundestago sutikimo negali būti traukiamas atsakomybėn dėl baudžiamosios veikos, išskyrus atvejus, kai jis užtinkamas bedarantis nusikaltimą arba suimamas kitą dieną po nusikalstamos veikos įvykdymo;

               E.

               kadangi dėl šių priežasčių norint tęsti bylos nagrinėjimą būtinas Parlamento sprendimas atšaukti Jürgeno Creutzmanno parlamentinį imunitetą;

               F.

               kadangi Protokolo dėl Europos Sąjungos privilegijų ir imunitetų 9 straipsnis ir Vokietijos konstitucijos 46 straipsnio 2 dalis netrukdo atšaukti Jürgeno Creutzmanno imunitetą;

               G.

               kadangi dėl to patartina atšaukti parlamentinį imunitetą šioje byloje,

               1.

               nusprendžia atšaukti Jürgeno Creutzmanno imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą kompetentingoms Vokietijos Federacinės Respublikos institucijoms ir Jürgenui Creutzmannui.

      (1)  1964 m. gegužės 12 d. Sprendimas Wagner/Fohrmann ir Krier (101/63, [1964], Rink. p. 195); 1986 m. liepos 10 d. Sprendimas Wybot/Faure ir kt. (149/85, [1986], Rink. p. 2391); 2008 m. spalio 15 d. Sprendimas Mote/Parlamentas (T-345/05, [2008], Rink. p. II-2849); 2008 m. spalio 21 d. Sprendimas Marra/De Gregorio ir Clemente (sujungtos bylos C-200/07 ir C-201/07, [2008], Rink. p. I-7929); 2010 m. kovo 19 d. Sprendimas Gollnisch/Parlamentas (T-42/06, [2010], Rink. p. II-1135); 2011 m. rugsėjo 6 d. Sprendimas Patriciello (C-163/10, [2011], Rink. p. I-7565).


title: 1998 m. sausio 26 d. Tarybos sprendimas dėl Europos bendrijos, Europos anglių ir plieno bendrijos, Europos atominės energijos bendrijos ir Uzbekistano Respublikos laikinojo susitarimo dėl prekybos ir su prekyba susijusių klausimų sudarymo Europos bendrijos vardu

text:
Svarbus teisinis pranešimas

|

31998D0138

Oficialusis leidinys L 043 , 14/02/1998 p. 0001 - 0001

		Tarybos sprendimas1998 m. sausio 26 d.dėl Europos bendrijos, Europos anglių ir plieno bendrijos, Europos atominės energijos bendrijos ir Uzbekistano Respublikos laikinojo susitarimo dėl prekybos ir su prekyba susijusių klausimų sudarymo Europos bendrijos vardu(98/138/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač jos 113 straipsnį, siejant jį su 228 straipsnio 2 dalies pirmuoju sakiniu,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi, kol įsigalios 1996 m. birželio 21 d. Florencijoje pasirašytas Partnerystės ir bendradarbiavimo susitarimas tarp Europos Bendrijų, jos valstybių narių ir Uzbekistano Respublikos, būtina patvirtinti Europos bendrijos, Europos anglių ir plieno bendrijos, Europos atominės energijos bendrijos ir Uzbekistano Respublikos laikinąjį susitarimą dėl prekybos ir su prekyba susijusių klausimų Bendrijos vardu,NUSPRENDĖ:1 straipsnisEuropos bendrijos, Europos anglių ir plieno bendrijos, Europos atominės energijos bendrijos ir Uzbekistano Respublikos laikinasis susitarimas dėl prekybos ir su prekyba susijusių klausimų kartu su priedais, protokolu ir deklaracijomis patvirtinamas Europos bendrijos vardu.Tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį, kuris Europos bendrijos vardu pasirašytų laikinąjį susitarimą [2].3 straipsnisKomisijos pirmininkas Europos bendrijos vardu praneša, kaip numatyta šio laikinojo susitarimo 32 straipsnyje.Priimta Briuselyje, 1998 m. sausio 26 d.Tarybos varduPirmininkasR. Cook[1] OL C 14, 1998 1 19.[2] Susitarimo įsigaliojimo datą Tarybos Generalinis sekretoriatas paskelbs Europos Bendrijų oficialiajame leidinyje.--------------------------------------------------


title: 2015 m. spalio 27 d. Europos Parlamento sprendimas (ES) 2015/2209 dėl bendrosios įmonės ARTEMIS 2013 finansinių metų sąskaitų uždarymo

text:
1.12.2015

               LT

               Europos Sąjungos oficialusis leidinys

               L 314/32

         EUROPOS PARLAMENTO SPRENDIMAS (ES) 2015/2209
   2015 m. spalio 27 d.
   dėl bendrosios įmonės ARTEMIS 2013 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į bendrosios įmonės ECSEL (buvusi bendroji įmonė ARTEMIS) 2013 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ARTEMIS 2013 finansinių metų metinių ataskaitų kartu su bendrosios įmonės atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2015 m. vasario 17 d. rekomendaciją dėl patvirtinimo, kad bendroji įmonė įvykdė 2013 finansinių metų biudžetą (05306/2015 – C8-0049/2015),

               —

               atsižvelgdamas į savo 2015 m. balandžio 29 d. sprendimą (3), kuriuo atidedamas sprendimo dėl 2013 finansinių metų biudžeto įvykdymo patvirtinimo priėmimas, ir į bendrosios įmonės ECSEL (buvusi bendroji įmonė ARTEMIS) vykdomojo direktoriaus atsakymus,

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4),

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 209 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (6),

               —

               atsižvelgdamas į 2014 m. gegužės 6 d. Tarybos reglamentą (ES) Nr. 561/2014, kuriuo įsteigiama bendroji įmonė ECSEL (7), ypač į jo 1 straipsnio 2 dalį ir į 12 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, nurodytoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (8),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (9),

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto antrąjį pranešimą (A8-0283/2015),

               1.

               pritaria bendrosios įmonės ARTEMIS 2013 finansinių metų sąskaitų uždarymui;

               2.

               paveda Pirmininkui perduoti šį sprendimą bendrosios įmonės ECSEL vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 452, 2014 12 16, p. 8.

      (2)  OL C 452, 2014 12 16, p. 9.

      (3)  OL L 255, 2015 9 30, p. 416.

      (4)  OL L 248, 2002 9 16, p. 1.

      (5)  OL L 298, 2012 10 26, p. 1.

      (6)  OL L 30, 2008 2 4, p. 52.

      (7)  OL L 169, 2014 6 7, p. 152.

      (8)  OL L 357, 2002 12 31, p. 72.

      (9)  OL L 38, 2014 2 7, p. 2.


title: 2010/249/: 2010 m. balandžio 30 d. Komisijos sprendimas dėl sprendimo finansuoti su kontrolės postais susijusius parengiamuosius veiksmus 2010 m.

text:
1.5.2010

               LT

               Europos Sąjungos oficialusis leidinys

               L 110/32

         KOMISIJOS SPRENDIMAS
   2010 m. balandžio 30 d.
   dėl sprendimo finansuoti su kontrolės postais susijusius parengiamuosius veiksmus 2010 m.
   (2010/249/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1), ypač į jo pirmą sakinį, 49 straipsnio 6 dalies b punktą ir 75 straipsnio 2 dalį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2) (toliau – įgyvendinimo taisyklės), ypač į jo 90 straipsnį,
   kadangi:

               (1)

               Komisijos komunikate Europos Parlamentui ir Tarybai dėl Bendrijos veiksmų plano dėl gyvūnų apsaugos ir gerovės 2006–2010 m. (3) nustatyta, kad galiojančių būtinųjų gyvūnų apsaugos ir gerovės standartų atnaujinimas, atsižvelgiant į naujus mokslinius įrodymus ir socialinį ekonominį įvertinimą, ir veiksmingo jų įgyvendinimo užtikrinimas laikomi viena iš veiklos sričių.

               (2)

               Siekiant gerinti tam tikrų kategorijų vežamų gyvūnų gerovę, Sąjungos teisės aktuose nustatomi ilgiausiai trunkančių kelionių, po kurių gyvūnai turi būti iškraunami, šeriami, girdomi ir ilsinami, reikalavimai. Gyvūnus vežant dideliais atstumais privaloma sustoti kontrolės postuose, kaip apibrėžta 1997 m. birželio 25 d. Tarybos reglamento (EB) Nr. 1255/97 dėl Bendrijoje sustojimo punktams taikomų kriterijų (4) 1 straipsnio 1 dalyje.

               (3)

               Padaugėjus gyvūnų, vežamų keliais dideliais atstumais, iškilo būtinybė pagerinti kontrolės postų būklę. Konsultuojantis su suinteresuotosiomis šalimis ir naudojantis jų techninėmis žiniomis būtina nustatyti kontrolės postų kokybės kriterijus ir apibrėžti strategijas, kurios turėtų būti plėtojamos Sąjungoje.

               (4)

               Be to, tam tikrose vietose kontrolės postų trūksta, o kai kurių esamų kontrolės postų būklė prasta. Todėl reikalingi parengiamieji veiksmai, įskaitant tam tikrų kontrolės postų statybą ar remontą.

               (5)

               2008 m. Komisija paskelbė kvietimą teikti paraiškas panašiems parengiamiesiems veiksmams vykdyti, bet nė viena iš gautų paraiškų neatitiko būtinųjų kvietimo reikalavimų, nes trūko informacijos apie projektų ekonominį perspektyvumą ir bendro finansavimo šaltinį.

               (6)

               2009 m. spalio 13 d. Komisijos sprendimu 2009/755/EB dėl sprendimo finansuoti su kontrolės postais susijusius parengiamuosius veiksmus 2009 m. (5) nustatyti du parengiamųjų veiksmų etapai 2009 m.: pirmuoju etapu turi būti atliktas išankstinis tyrimas, taikant pirkimų procedūrą, o antruoju – skiriamos dotacijos.

               (7)

               2009 m. Sprendime 2009/755/EB numatytas išankstinis tyrimas buvo pradėtas, siekiant surinkti informaciją apie dabartinę kontrolės postų būklę, ir apibrėžti kokybiškų kontrolės postų kokybės kriterijus. Be to, šiuo tyrimu bus nustatyti ekonominiai kriterijai, taikytini skiriant dotacijas tinkamam kokybiškų kontrolės postų remontui ar statybai. Tyrimo rezultatai turėtų būti pateikti iki 2010 m. gegužės mėn., o Sprendime 2009/755/EB numatyta dotacijų skyrimo procedūra bus pradėta, remiantis tyrime nustatytais kriterijais.

               (8)

               Tikslinga šiems parengiamiesiems veiksmams ir toliau skirti Sąjungos finansavimą. Biudžeto valdymo institucija 2010 m. Europos Sąjungos bendrajame biudžete su kontrolės postais susijusiems parengiamiesiems veiksmams skyrė 2 000 000 EUR.

               (9)

               Šis sprendimas yra finansavimo sprendimas pagal Komisijos reglamento (EB, Euratomas) Nr. 1605/2002 75 straipsnio 2 dalį ir Reglamento (EB, Euratomas) Nr. 2342/2002, 90 straipsnį.

               (10)

               Pagal Reglamento (EB, Euratomas) Nr. 1605/2002 83 straipsnį išlaidų patvirtinimas, leidimo išlaidoms išdavimas ir išmokėjimas turėtų būti užbaigti per įgyvendinimo taisyklėse nustatytą laikotarpį.

               (11)

               Šios direktyvos taikymo tikslais tikslinga apibrėžti sąvoką „esminis pakeitimas“, kaip numatyta Reglamento (EB, Euratomas) Nr. 2342/2002 90 straipsnio 4 dalyje,

         NUSPRENDĖ:
   1 straipsnis
   Parengiamieji veiksmai, kaip nustatyta priede (toliau – parengiamieji veiksmai), patvirtinami.
   2 straipsnis
   Šiame sprendime vartojama Reglamento (EB) Nr. 1255/97 1 straipsnio 1 dalyje apibrėžta „kontrolės posto“ sąvoka.
   3 straipsnis
   Nustatyta didžiausia Europos Sąjungos parama parengiamųjų veiksmų įgyvendinimui – 2 000 000 EUR, finansuotina pagal 2010 m. Europos Sąjungos bendrojo biudžeto 17 04 03 03 eilutę.
   4 straipsnis
   1.   Įgaliotasis pareigūnas gali daryti bet kokius šio sprendimo pakeitimus, kurie nelaikomi esminiais pagal Reglamento (EB, Euratomas) Nr. 2342/2002 90 straipsnio 4 dalį, atsižvelgdamas į patikimo finansų valdymo ir proporcingumo principus.
   2.   Kumuliaciniai lėšų, skirtų pagal parengiamųjų veiksmų eilutę finansuojamiems veiksmams, pakeitimai, neviršijantys 10 % didžiausios šio sprendimo 3 straipsnyje nustatytos paramos, nelaikomi esminiais pagal Reglamento (EB, Euratomas) Nr. 2342/2002 90 straipsnio 4 dalį, jeigu dėl jų labai nesikeičia parengiamųjų veiksmų pobūdis ir tikslas.

      Priimta Briuselyje 2010 m. balandžio 30 d.

            Komisijos vardu

            Pirmininkas

         José Manuel BARROSO

      (1)  OL L 248, 2002 9 16, p. 1.

      (2)  OL L 357, 2002 12 31, p. 1.

      (3)  COM(2006) 13 galutinis.

      (4)  OL L 174, 1997 7 2, p. 1.

      (5)  OL L 269, 2009 10 14, p. 26.

      PRIEDAS

         SU KONTROLĖS POSTAIS SUSIJĘ PARENGIAMIEJI VEIKSMAI 2010 m.

      1.1.   Įvadas

      Šiuos parengiamuosius veiksmus 2010 m. sudaro viena įgyvendinimo priemonė.
      Remiantis parengiamųjų veiksmų aprašyme išdėstytais tikslais, iš biudžeto skiriamos lėšos yra skirtos dotacijoms, kuriomis finansuojama kontrolės postų statyba arba remontas (vykdoma tiesioginio centralizuoto valdymo būdu), o skirta suma yra 2 000 000 EUR.
      1.2.   Dotacijos kontrolės postų statybai arba remontui

      Dotacijos skiriamos pagal rašytinį susitarimą (toliau – susitarimas dėl dotacijų).
      TEISINIS PAGRINDAS
      Parengiamieji veiksmai, kaip apibrėžta Reglamento (EB, Euratomas) Nr. 1605/2002 49 straipsnio 6 dalies b punkte.
      BIUDŽETO EILUTĖ
      17 04 03 03
      METŲ PRIORITETAI, SIEKIAMI TIKSLAI IR PLANUOJAMI REZULTATAI
      Padaugėjus gyvūnų, vežamų keliais dideliais atstumais, iškilo būtinybė pagerinti kontrolės postų, kuriuose ilsinami gyvūnai, būklę. Siekiant užtikrinti gyvūnų sveikatą ir gerovę, buvo būtina nustatyti specialiąsias priemones, kad būtų išvengta gyvūnų streso ir užkrečiamųjų ligų plitimo. Parengiamųjų veiksmų tikslas – skatinti labiau naudotis kontrolės postais ir užtikrinti aukštą kontrolės postų kokybę. Šiuo parengiamuoju veiksmu tęsiami ankstesni parengiamieji veiksmai, numatyti Sprendime 2009/755/EB.
      ĮGYVENDINIMO PRIEMONĖS APRAŠYMAS IR TIKSLAS
      Parengiamasis veiksmas – aukštos kokybės kontrolės postų statyba arba remontas, siekiant patvirtinti bandomąją sertifikavimo sistemą, remiantis pagal Sprendimą 2009/755/EB 2009 m. pradėtos ekonominio pagrįstumo analizės rezultatais. Šiuo parengiamuoju veiksmu siekiama paremti ekonomiškai perspektyvią aukštos kokybės kontrolės postams skirtą sertifikavimo sistemą, kad būtų gerinama dideliais atstumais vežamų gyvūnų gerovė.
      ĮGYVENDINIMAS
      Įgyvendina tiesiogiai Sveikatos ir vartotojų reikalų generalinis direktoratas.
      KVIETIMO TEIKTI PARAIŠKAS IR (ARBA) TIESIOGINIO SUTARTIES PASIRAŠYMO TVARKARAŠTIS IR ORIENTACINĖ SUMA
      Skelbiamas vienas kvietimas teikti paraiškas, kurio vertė 2 000 000 EUR.
      Parengiamasis veiksmas turi būti atliktas per 24 mėnesius nuo susitarimo dėl dotacijų pasirašymo dienos.
      Kvietimas teikti paraiškas skelbiamas atlikus Sprendimo 2009/755/EB 1.2 skirsnyje nurodytą ekonominio pagrįstumo vertinimą, kurį numatytą baigti iki 2010 m. gegužės mėn. pabaigos.
      DIDŽIAUSIA GALIMA BENDRO FINANSAVIMO SUMA
      70 %
      PAGRINDINIAI ATRANKOS IR SUTARTIES SUDARYMO KRITERIJAI

         Atrankos kriterijai

                  —

                  Pareiškėjo finansinis pajėgumas:

                              —

                              pareiškėjai privalo įrodyti, kad jie turi finansinių galimybių finansuotinai veiklai vykdyti,

                              —

                              pareiškėjai privalo įrodyti, kad turi reikiamų nuosavų išteklių, kad galėtų prisidėti prie Sąjungos bendro finansavimo ir valdyti projekto valdymui reikalingus grynųjų pinigų srautus. Paramos gavėjui suteiktos dotacijos suma neturi viršyti jo kapitalo ir ilgalaikės skolos bendros sumos.

                  —

                  Techninis ir profesinis pareiškėjo pajėgumas:

                              —

                              pareiškėjai privalo turėti techninių ir profesinių gebėjimų bendrai finansuotiniems veiksmams atlikti. Pareiškėjai privalo pateikti įrodymų, kad turi žinių ir patirties su gyvūnais susijusios infrastruktūros ir gyvūnų vežimo srityje. Pareiškėjai turi pateikti per paskutinius trejus metus iki šios paraiškos pateikimo jų vykdytų projektų ir veiklos, ypač su šia sritimi susijusių projektų (gyvūnų vežimo ar laikymo, su gyvūnais susijusios infrastruktūros statybos), patvirtinančiuosius dokumentus ir aprašymus. Taip pat reikia pateikti kiekvieno jų grupės nario išsamų gyvenimo aprašymą ir įrodyti projekto vadovo gebėjimą vadovauti, taip pat pateikti informacijos apie jo išsilavinimą, mokslinius laipsnius ir diplomus, profesinę patirtį, mokslinius tiriamuosius darbus ir publikacijas,

                              —

                              pareiškėjai privalo įrodyti, kad paraiškas pateikusios organizacijos yra įsipareigojusios siekti projekto tikslų ir remti numatytą kontrolės postų sertifikavimo sistemos įdiegimą. Pareiškėjai privalo pateikti įrodymų apie turimus ryšius ir tarptautines suinteresuotąsias šalis, su kuriomis ketina konsultuotis, ypač sertifikavimo klausimais, ir kurių ištekliais ketina naudotis atlikdami parengiamuosius veiksmus.

         Dotacijos skyrimo kriterijai

      Taikomi šie bendri paramos skyrimo kriterijai:

                  —

                  koncepcijos pagrįstumas (20 %),

                  —

                  darbo organizavimas ir valstybių narių, kuriose vykdoma veikla, kompetentingų institucijų ir (arba) organizacijų dalyvavimo mastas (30 %),

                  —

                  projekto aktualumas Sąjungai ir daugiklio efektas (30 %),

                  —

                  projekto išlaidų efektyvumo santykis (20 %).

            DOTACIJOS SKYRIMO FORMA
      Rašytinis susitarimas.


16.12.2004

               LT

               Europos Sąjungos oficialusis leidinys

               C 311/3

         Tarybos sprendimas dėl Mokslo ir technikos komiteto narių paskyrimo
   (2004/C 311/02)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 134 straipsnį,
   atsižvelgdama į Komisijos nuomonę,
   kadangi:

               (1)(2)

               Taryba 2003 m. gruodžio 22 d. sprendimu (1) paskyrė Mokslo ir technikos komiteto narius laikotarpiui nuo 2003 m. balandžio 1 d. iki 2008 m. kovo 31 d. Tačiau pagal Akto dėl stojimo sąlygų 50 straipsnį (2) šių narių kadencija pasibaigė 2004 m. gegužės 1 d. ir todėl reikėtų paskirti naujus komiteto narius.Siekiant užtikrinti Mokslo ir technikos komiteto galimybes išsamiai naudotis jo funkcijų įgyvendinimui būtinomis įvairių sričių žiniomis, Komitetas gali, laikydamasis savo vidaus taisyklių, kviesti dalyvauti jo posėdžiuose pakaitinius narius,

         NUSPRENDĖ:
   Vienintelis straipsnis
   Šie asmenys yra paskiriami Mokslo ir technikos komiteto nariais laikotarpiui nuo 2004 m. gegužės 1 d. iki 2009 m. balandžio 30 d.:

               Bertrand BARRE

               Janis BERZINS

               Sten BJURSTRÖM

               Michel BOURGUIGNON

               Udo BROCKMEIER

               Leonidas CAMARINOPOULOS

               Michel CHATELIER

               Pavel CHRÁSKA

               Maurizio CUMO

               Allan DUNCAN

               Manfred HEINDLER

               Sue ION

               Michael KAUFMANN

               Jørgen KJEMS

               Zdeněk KŘÍŽ

               Peter LIŠKA

               Carlo LOMBARDI

               José Maria MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O'FLAHERTY

               Derek POOLEY

               Enn REALO

               Francesco ROMANELLI

               Juan Antonio RUBIO RODRIGUEZ

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Michael SAILER

               Zoltán SZATMÁRY

               Eugenijus USPURAS

               Theofiel VAN RENTERGEM

               Carlos VARANDAS

               Adrianus H. M.VERKOOIJEN

               Andreas M.VERSTEEGH

               Sándor ZOLETNIK

      Priimta Briuselyje, 2004 m. lapkričio 25 d.

            Tarybos vardu

            Pirmininkas

         L. BRINKHORST

      (1)  OL C 8, 2004 1 13, p. 1.

      (2)  OL L 236, 2003 9 23, p. 33.


title: 2014/82/ES: 2014 m. vasario 11 d. Tarybos sprendimas, kuriuo skiriamas Regionų komiteto Lietuvai atstovaujantis pakaitinis narys

text:
14.2.2014

               LT

               Europos Sąjungos oficialusis leidinys

               L 44/51

      TARYBOS SPRENDIMAS

   2014 m. vasario 11 d.
   kuriuo skiriamas Regionų komiteto Lietuvai atstovaujantis pakaitinis narys
   (2014/82/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Lietuvos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Donato KAUBRIO kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto pakaitiniu nariu skiriamas:

               —

               Vytautas JONUTIS, Member of Plungė District Municipal Council.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 11 d.

            Tarybos vardu

            Pirmininkas

         E. VENIZELOS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2015 m. spalio 22 d. Tarybos sprendimas (ES) 2015/1969, kuriuo nustatoma pozicija, kurios Europos Sąjungos vardu turi būti laikomasi Komitete dėl viešųjų pirkimų dėl Ukrainos prisijungimo prie peržiūrėtos Sutarties dėl viešųjų pirkimų

text:
4.11.2015

               LT

               Europos Sąjungos oficialusis leidinys

               L 288/14

         TARYBOS SPRENDIMAS (ES) 2015/1969
   2015 m. spalio 22 d.
   kuriuo nustatoma pozicija, kurios Europos Sąjungos vardu turi būti laikomasi Komitete dėl viešųjų pirkimų dėl Ukrainos prisijungimo prie peržiūrėtos Sutarties dėl viešųjų pirkimų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               2012 m. gruodžio 13 d. Ukraina pateikė prašymą dėl prisijungimo prie peržiūrėtos Sutarties dėl viešųjų pirkimų (toliau – peržiūrėta SVP);

               (2)

               Ukrainos įsipareigojimai dėl taikymo srities išdėstyti jos galutiniame pasiūlyme, kuris 2015 m. birželio 29 d. buvo pateiktas peržiūrėtos SVP Šalims;

               (3)

               Ukrainos galutiniame pasiūlyme numatyta plati taikymo sritis, apimanti centrinės valdžios institucijas bei joms pavaldžias institucijas ir kitus subjektus, vykdančius veiklą komunalinių paslaugų, prekių, statybos paslaugų ir kitų paslaugų sektoriuose. Todėl jis yra tinkamas ir priimtinas. Šio sprendimo priede nurodytos Ukrainos prisijungimo sąlygos atsispindės Komitete dėl viešųjų pirkimų (toliau – SVP komitetas) priimtame sprendime dėl Ukrainos prisijungimo;

               (4)

               tikimasi, kad Ukrainos prisijungimas prie peržiūrėtos SVP turės didelio teigiamo poveikio ir viešųjų pirkimų rinkos taps dar atviresnės tarptautiniu mastu;

               (5)

               peržiūrėtos SVP XXII straipsnio 2 dalyje nustatyta, kad bet kuri PPO narė gali prisijungti prie peržiūrėtos SVP tokiomis sąlygomis, dėl kurių ji susitaria su susitariančiosiomis šalimis; šios sąlygos nustatomos SVP komiteto sprendimu;

               (6)

               todėl tinkama nustatyti poziciją dėl Ukrainos prisijungimo, kurios Sąjungos vardu turi būti laikomasi SVP komitete,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Komitete dėl viešųjų pirkimų, yra pritarti Ukrainos prisijungimui prie peržiūrėtos Sutarties dėl viešųjų pirkimų šio sprendimo priede išdėstytomis konkrečiomis prisijungimo sąlygomis.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 22 d.

            Tarybos vardu

            Pirmininkas

         F. ETGEN

      PRIEDAS
      ES SĄLYGOS DĖL UKRAINOS PRISIJUNGIMO PRIE PERŽIŪRĖTOS SVP (1)

      Ukrainai prisijungus prie peržiūrėtos Sutarties dėl viešųjų pirkimų, Europos Sąjungos atveju I priedėlio 1 priedo 2 skirsnio („ES valstybių narių centrinės valdžios perkančiosios organizacijos“) 2 punktas išdėstomas taip:

                     „2.

                     Izraelio, Juodkalnijos, Moldovos Respublikos ir Ukrainos prekėms, paslaugoms, prekių tiekėjams ir paslaugų teikėjams yra atviri toliau išvardytų centrinės valdžios perkančiųjų organizacijų viešieji pirkimai.“

         (1)  Peržiūrėtos SVP Šalių taikymo srities įsipareigojimų sąrašų numeracija, pritarus peržiūrėtos SVP Šalims, buvo pakeista PPO sekretoriato. Numeracija naudojama šiame priede atitinka vėliausios patvirtintos peržiūrėtos SVP Šalių taikymo srities įsipareigojimų sąrašų kopijos numeraciją, kurią PPO perdavė peržiūrėtos SVP Šalims oficialiu pranešimu, kurį galima rasti http://www.wto.org/english/tratop_e/gproc_e/gp_app_agree_e.htm#revisedGPA. Peržiūrėtos SVP Šalių taikymo srities įsipareigojimų sąrašų numeracija, paskelbta OL L 68, 2014 3 7, p. 2, nebegalioja.


title: 2017 m. kovo 31 d. Europos sisteminės rizikos valdybos sprendimas, kuriuo iš dalies keičiamas Sprendimas ESRV/2011/1, kuriuo patvirtinamos Europos sisteminės rizikos valdybos darbo tvarkos taisyklės (ESRV/2017/2)

text:
21.4.2017

                  LT

                  Europos Sąjungos oficialusis leidinys

                  C 124/3

            EUROPOS SISTEMINĖS RIZIKOS VALDYBOS SPRENDIMAS
      2017 m. kovo 31 d.
      kuriuo iš dalies keičiamas Sprendimas ESRV/2011/1, kuriuo patvirtinamos Europos sisteminės rizikos valdybos darbo tvarkos taisyklės
      (ESRV/2017/2)
      (2017/C 124/04)
      EUROPOS SISTEMINĖS RIZIKOS VALDYBOS BENDROJI VALDYBA,
      atsižvelgdama į Sutartį dėl Europos Sąjungos veikimo,
      atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 6 straipsnio 4 dalį ir 9 straipsnio 5 dalį,
      atsižvelgdama į 2010 m. lapkričio 17 d. Tarybos reglamentą (ES) Nr. 1096/2010, kuriuo Europos Centriniam Bankui pavedami konkretūs uždaviniai, susiję su Europos sisteminės rizikos valdybos veikla (2),
      kadangi:

                  (1)

                  2016 m. liepos 12 d. Taryba priėmė Sprendimą (ES) 2016/1171 (3) dėl pozicijos, kuri turi būti priimta Europos Sąjungos vardu Europos ekonominės erdvės (EEE) jungtiniame komitete dėl EEE susitarimo IX priedo (Finansinės paslaugos) dalinio pakeitimo. 2016 m. rugsėjo 30 d. EEE jungtinis komitetas priėmė EEE jungtinio komiteto sprendimą Nr. 198/2016 (4), kuriuo iš dalies keičiamas Europos laisvosios prekybos asociacijos (ELPA) valstybių narių, dalyvaujančių EEE, atitinkamų institucijų statusas ir jų dalyvavimo Europos sisteminės rizikos valdybos (ESRV) darbe tvarka. Norvegijos, Islandijos ir Lichtenšteino atitinkamų institucijų atstovai dalyvauja ESRV bendrosios valdybos darbe be balsavimo teisės, taip pat patariamojo techninio komiteto darbe. Šių ELPA valstybių narių nacionalinių centrinių bankų valdytojai ir, Lichtenšteino atveju, aukšto lygio finansų ministerijos atstovas, taip pat kiekvienos iš šių ELPA valstybių narių nacionalinės kompetentingos priežiūros institucijos aukšto lygio atstovas, ir ELPA priežiūros institucijos kolegijos narys, kai tai reikalinga jo užduotims atlikti, yra balsavimo teisės neturintys Bendrosios tarybos nariai. Šių ELPA valstybių narių nacionalinių centrinių bankų atstovai ir, Lichtenšteino atveju, finansų ministerijos atstovas, ir kiekvienos iš šių ELPA valstybių narių nacionalinės kompetentingos priežiūros institucijos atstovas dalyvauja patariamojo techninio komiteto posėdžiuose. Šių ELPA valstybių narių atitinkamų institucijų atstovai nedalyvaus ESRV darbe, kai bus svarstoma atskirų Sąjungos finansų įstaigų arba valstybių narių padėtis;

                  (2)

                  visus ESRV teisės aktus priima Bendroji valdyba ir juos pasirašo ESRV sekretoriato vadovas, kad būtų patvirtintas jų atitikimas Bendrosios valdybos sprendimui;

                  (3)

                  todėl reikia atitinkamai iš dalies pakeisti Europos sisteminės rizikos valdybos sprendimą ESRV/2011/1 (5),

            PRIĖMĖ ŠĮ SPRENDIMĄ:
      1 straipsnis
      Daliniai pakeitimai
      Sprendimas ESRV/2011/1 iš dalies pakeičiamas taip:

                  1.

                  4 straipsnis iš dalies keičiamas taip:

                              a)

                              6 dalis pakeičiama taip:
                              „6.   Prireikus ir su sąlyga, kad bus laikomasi konfidencialumo reikalavimų, Bendrosios valdybos pirmininkui ar kitiems jos nariams pasiūlius, ESRV pirmininkas, vadovaudamasis Reglamento (ES) Nr. 1092/2010 9 straipsnio 4 ir 5 dalimis, gali konkretiems darbotvarkės klausimams svarstyti ad hoc pagrindu pakviesti kitus asmenis“;

                              b)

                              pridedama ši 7 dalis:
                              „7.   Vadovaujantis EEE jungtinio komiteto sprendimu Nr. 198/2016 (*1), Islandijos ir Norvegijos nacionalinių centrinių bankų valdytojai ir, Lichtenšteino atveju, aukšto lygio finansų ministerijos atstovas, taip pat po vieną kiekvienos iš šių Europos laisvosios prekybos asociacijos (ELPA) valstybių narių nacionalinių kompetentingų priežiūros institucijų aukšto lygio atstovą dalyvauja Bendrosios tarybos posėdžiuose be balsavimo teisės. ELPA priežiūros institucijos kolegijos narys, kai tai reikalinga jo užduotims atlikti, gali dalyvauti Bendrosios tarybos posėdžiuose be balsavimo teisės.

                                 (*1)  2016 m. rugsėjo 30 d. EEE jungtinio komiteto sprendimas Nr. 198/2016, kuriuo iš dalies keičiamas EEE susitarimo IX priedas (Finansinės paslaugos) [2017/275] (OL L 46, 2017 2 23, p. 1).“;"

                  2.

                  5 straipsnis iš dalies keičiamas taip:

                              a)

                              1 dalis pakeičiama taip:
                              „1.   ESRV pirmininkas sudaro preliminarią Bendrosios valdybos eilinio posėdžio darbotvarkę ir kartu su susijusiais dokumentais teikia ją Valdymo komitetui susipažinti likus ne mažiau kaip aštuonioms kalendorinėms dienoms iki Valdymo komiteto posėdžio. Po to, likus ne mažiau kaip 10 kalendorinių dienų iki Bendrosios valdybos posėdžio, pirmininkas pateikia išankstinę darbotvarkę kartu su susijusiais dokumentais Bendrosios valdybos nariams. Planuojant darbą ir rengiant Bendrosios valdybos posėdžių darbotvarkes, atsižvelgiama į tai, kad pagal 4 straipsnio 7 dalį dalyvaujančių narių gali būti prašoma nedalyvauti Bendrosios valdybos posėdžiuose, kai svarstoma atskirų Sąjungos finansų įstaigų arba valstybių narių padėtis.“;

                              b)

                              įterpiama ši 2a dalis:
                              „2a   Gavęs išankstinę darbotvarkę, kiekvienas narys gali per tris ECB darbo dienas pateikti prašymą ESRV sekretoriatui, kad darbotvarkės klausimas būtų svarstomas nedalyvaujant tiems nariams, kurie dalyvauja pagal 4 straipsnio 7 dalį, kai svarstoma atskirų Sąjungos finansų įstaigų arba valstybių narių padėtis. Prašymą pateikusio atstovo tapatybė neatskleidžiama.“;

                  3.

                  10 straipsnio 2 dalis pakeičiama taip:
                  „2.   Valdymo komitetas iš anksto išnagrinėja Bendrosios valdybos posėdžio preliminarios darbotvarkės klausimus ir susijusius dokumentus. Valdymo komitetas užtikrina, kad būtų parengta medžiaga Bendrajai valdybai ir, prireikus, pasiūlo pasirinkimo variantus arba sprendimus. Planuojant darbą ir rengiant Bendrosios valdybos posėdžių darbotvarkes, atsižvelgiama į tai, kad pagal 4 straipsnio 7 dalį dalyvaujančių narių gali būti prašoma nedalyvauti Bendrojoje valdyboje, kai svarstoma atskirų Sąjungos finansų įstaigų arba valstybių narių padėtis. Valdymo komitetas nuolat teikia ataskaitas Bendrajai valdybai apie ESRV veiklos raidą.“;

                  4.

                  13 straipsnis iš dalies keičiamas taip:

                              a)

                              įterpiama ši 2a dalis:
                              „2a   Po vieną Islandijos ir Norvegijos nacionalinių centrinių bankų atstovą ir, Lichtenšteino atveju, vienas finansų ministerijos atstovas, ir po vieną kiekvienos iš šių ELPA valstybių narių nacionalinių kompetentingų priežiūros institucijų atstovų dalyvauja patariamajame techniniame komitete.“;

                              b)

                              7 dalis pakeičiama taip:
                              „7.   Likus ne mažiau kaip 10 kalendorinių dienų iki posėdžio, patariamojo techninio komiteto pirmininkas pasiūlo pagal Reglamento (ES) Nr. 1092/2010 13 straipsnio 3 dalį parengtą darbotvarkę, kuri pateikiama patariamajam techniniam komitetui tvirtinti. ESRV sekretoriatas padaro prieinamus darbotvarkės klausimų dokumentus visiems patariamojo techninio komiteto nariams. Planuojant darbą ir rengiant patariamojo techninio komiteto posėdžių darbotvarkes, atsižvelgiama į tai, kad pagal 13 straipsnio 2a dalį dalyvaujančių atstovų gali būti prašoma nedalyvauti patariamojo techninio komiteto darbe, kai svarstoma atskirų Sąjungos finansų įstaigų arba valstybių narių padėtis. Gavęs išankstinę darbotvarkę, kiekvienas atstovas gali per tris ECB darbo dienas pateikti prašymą ESRV sekretoriatui, kad darbotvarkės klausimas būtų svarstomas nedalyvaujant tiems atstovams, kurie dalyvauja pagal 13 straipsnio 2a dalį, kai svarstoma atskirų Sąjungos finansų įstaigų arba valstybių narių padėtis. Prašymą pateikusio atstovo tapatybė neatskleidžiama.“;

                  5.

                  27 straipsnis iš dalies keičiamas taip:

                              a)

                              1 dalis pakeičiama taip:
                              „1.   Visus ESRV teisės aktus priima Bendroji valdyba ir juos pasirašo ESRV sekretoriato vadovas, kad būtų patvirtintas jų atitikimas Bendrosios valdybos sprendimui.“;

                              b)

                              įterpiama ši 1a dalis:
                              „1a   Visi ESRV teisės aktai numeruojami iš eilės, kad galėtų būti lengvai identifikuoti.“;

                              c)

                              įterpiama ši 1b dalis:
                              „1b   ESRV sekretoriatas imasi veiksmų užtikrinti, kad:

                                          a)

                                          ESRV teisės aktų originalai būtų saugiai saugojami;

                                          b)

                                          adresatai būtų informuoti;

                                          c)

                                          kai tinkama, ESRV teisės aktai, kuriuos skelbti aiškiai nusprendė Bendroji valdyba, būtų paskelbti visomis oficialiomis Sąjungos kalbomis Europos Sąjungos oficialiajame leidinyje.“

            2 straipsnis
      Įsigaliojimas
      Šis sprendimas įsigalioja 2017 m. balandžio 1 d.

         Priimta Frankfurte prie Maino 2017 m. kovo 31 d.

               ESRV Pirmininkas

            Mario DRAGHI

         (1)  OL L 331, 2010 12 15, p. 1.

         (2)  OL L 331, 2010 12 15, p. 162.

         (3)  2016 m. liepos 12 d. Tarybos sprendimas (ES) 2016/1171 dėl pozicijos, kuri turi būti priimta Europos Sąjungos vardu EEE jungtiniame komitete, dėl EEE susitarimo IX priedo (Finansinės paslaugos) dalinio pakeitimo (OL L 193, 2016 7 19, p. 38).

         (4)  2016 m. rugsėjo 30 d. EEE jungtinio komiteto sprendimas Nr. 198/2016, kuriuo iš dalies keičiamas EEE susitarimo IX priedas (Finansinės paslaugos) [2017/275] (OL L 46, 2017 2 23, p. 1).

         (5)  2011 m. sausio 20 d. Europos sisteminės rizikos valdybos ESRV/2011/1 sprendimas, kuriuo patvirtinamos Europos sisteminės rizikos valdybos darbo tvarkos taisyklės (OL C 58, 2011 2 24, p. 4).


title: 2010/185/CFSP: 2010 m. kovo 23 d. Politinio ir saugumo komiteto sprendimas Atalanta/2/2010 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo

text:
30.3.2010

               LT

               Europos Sąjungos oficialusis leidinys

               L 83/22

         POLITINIO IR SAUGUMO KOMITETO SPRENDIMAS ATALANTA/2/2010
   2010 m. kovo 23 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo
   (2010/185/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta) (1), ypač į jų 6 straipsnį,
   kadangi:

               (1)

               Pagal Bendrųjų veiksmų 2008/851/BUSP 6 straipsnį Taryba įgaliojo Politinį ir saugumo komitetą (PSK) priimti sprendimus dėl ES pajėgų vado skyrimo.

               (2)

               2009 m. gruodžio 4 d. PSK priėmė Sprendimą Atalanta/8/2009 (2), kuriuo kontradmirolą Giovanni GUMIERO paskyrė Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.

               (3)

               ES operacijos vadas rekomendavo kontradmirolą (LH) Jan THÖRNQVIST paskirti nauju Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.

               (4)

               ES karinis komitetas pritarė tai rekomendacijai.

               (5)

               Pagal Protokolo dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Kontradmirolas (LH) Jan THÖRNQVIST skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.
   2 straipsnis
   Šis sprendimas įsigalioja 2010 m. balandžio 14 d.

      Priimta Briuselyje 2010 m. kovo 23 d.

            Politinio ir saugumo komiteto vardu

            Pirmininkas

         C. FERNÁNDEZ-ARIAS

      (1)  OL L 301, 2008 11 12, p. 33.

      (2)  OL L 327, 2009 12 12, p. 40.


title: 2015 m. kovo 2 d. Tarybos sprendimas (BUSP) 2015/335, kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui

text:
3.3.2015

               LT

               Europos Sąjungos oficialusis leidinys

               L 58/77

         TARYBOS SPRENDIMAS (BUSP) 2015/335
   2015 m. kovo 2 d.
   kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. balandžio 26 d. Taryba priėmė Sprendimą 2010/231/BUSP (1);

               (2)

               2014 m. spalio 24 d. Jungtinių Tautų Saugumo Taryba (JT ST) priėmė rezoliuciją 2182 (2014) dėl padėties Somalyje ir Eritrėjoje, kuria, be kita ko, dar kartą patvirtintas ginklų embargas Somaliui;

               (3)

               JT ST rezoliucija 2182 (2014) JT valstybėms narėms leidžiama Somalio teritoriniuose vandenyse ir atviroje jūroje prie Somalio krantų tikrinti į Somalį ar iš Somalio vykstančius laivus, kai yra pagrįstų priežasčių manyti, kad jais, pažeidžiant medžio anglių draudimą, gabenamos medžio anglys arba, pažeidžiant ginklų ar karinės įrangos embargą gabenami ginklai ar karinė įranga, arba ginklai ar karinė įranga gabenami į sąrašus įtrauktiems asmenims ar subjektams;

               (4)

               Sprendimas 2010/231/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendime 2010/231/BUSP įterpiamas šis straipsnis:

      „4a straipsnis
      1.   Pagal JT ST rezoliucijos 2182 (2014) 15 ir 21 punktus, veikdamos nacionaliniu lygiu ar savanoriškai sudarydamos daugiašales karinių jūrų pajėgų partnerystes, tokias kaip „Jungtinės karinės jūrų pajėgos“, valstybės narės, bendradarbiaudamos su Somalio federaline Vyriausybe, gali Somalio teritoriniuose vandenyse ir atviroje jūroje prie Somalio krantų, iki Arabijos jūros ir Persijos įlankos bei jose, tikrinti į Somalį ar iš Somalio vykstančius laivus, kai jos turi pagrįstų priežasčių manyti, kad:

                  i)

                  pažeidžiant medžio anglių draudimą jais iš Somalio gabenamos medžio anglys;

                  ii)

                  pažeidžiant ginklų embargą Somaliui jais tiesiogiai ar netiesiogiai į Somalį gabenami ginklai ar karinė įranga;

                  iii)

                  jais gabenami ginklai ar karinė įranga Sankcijų komiteto į sąrašą įtrauktiems asmenims ar subjektams.

            2.   Atlikdamos 1 dalyje nurodytą patikrinimą valstybės narės deda pastangas gera valia prieš pradėdamos patikrinimą pirma prašyti laivo vėliavos valstybės sutikimo.
      3.   Atlikdamos 1 dalyje nurodytą patikrinimą valstybės narės gali naudoti visas reikalingas konkrečioms aplinkybėms proporcingas priemones, visapusiškai laikydamosi taikytinos tarptautinės humanitarinės teisės ir tarptautinės žmogaus teisių teisės ir dėdamos visas įmanomas pastangas, kad būtų išvengta netinkamo delsimo ar netinkamo trukdymo laiku pasinaudoti teise taikiai plaukti ar laivybos laisve.
      4.   Valstybės narės, radusios objektų, kurių tiekimas, importas ar eksportas yra draudžiamas pagal ginklų embargą Somaliui ar medžio anglių draudimą, gali konfiskuoti ir pašalinti (pavyzdžiui, juos sunaikinant, juos padarant netinkamais naudoti ar nepritaikomais, sandėliuojant arba juos perduodant kitai valstybei nei kilmės ar paskirties valstybės pašalinti) tokius objektus. Patikrinimo metu valstybės narės gali rinkti įrodymus, tiesiogiai susijusius su tokių prekių gabenimu. Valstybės narės gali pašalinti konfiskuotas medžio anglis jas perparduodamos; šį procesą stebi Somalio ir Eritrėjos stebėsenos grupė (SESG). Pašalinimas turėtų būti atliekamas atsakingai aplinkosaugos požiūriu. Valstybės narės gali leisti laivams ir jų įguloms vykti į tinkamą uostą, kad būtų palengvintas toks pašalinimas, esant uosto valstybės sutikimui. Tokių objektų šalinimo procese bendradarbiaujanti valstybė narė ne vėliau nei per 30 dienų po to, kai tokie objektai atsiduria jos teritorijoje, pateikia Sankcijų komitetui ataskaitą raštu apie veiksmus, kurių imtasi jiems pašalinti ar sunaikinti.
      5.   Valstybės narės nedelsdamos informuoja Sankcijų komitetą apie visus 1 dalyje nurodytus patikrinimus, įskaitant pateikiamą ataskaitą apie patikrinimą, kurioje nurodoma visa aktuali informacija, taip pat paaiškinimai apie patikrinimo pagrindą ir rezultatus bei, jei įmanoma, laivo vėliava, laivo pavadinimas, laivo kapitono vardas ir pavardė ir identifikuojamoji informacija, laivo savininkas, pirmasis krovinio pardavėjas ir veiksmai, kurių buvo imtasi siekiant gauti laivo vėliavos valstybės sutikimą.
      6.   1 dalimi nedaromas poveikis valstybių narių teisėms, pareigoms ar atsakomybei pagal tarptautinę teisę, įskaitant teises ar pareigas pagal Jungtinių Tautų jūrų teisės konvenciją, įskaitant bendrąjį išimtinės vėliavos valstybės jurisdikcijos principą jos laivų atviroje jūroje atžvilgiu visose kitose situacijose, išskyrus pirmoje dalyje nurodytąją.“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2015 m. kovo 2 d.

            Tarybos vardu

            Pirmininkė

         D. REIZNIECE-OZOLA

      (1)  2010 m. balandžio 26 d. Tarybos sprendimas 2010/231/BUSP dėl ribojamųjų priemonių Somaliui, kuriuo panaikinama Bendroji pozicija 2009/138/BUSP (OL L 105, 2010 4 27, p. 17).


title: 2009/749/EB: 2009 m. spalio 9 d. Tarybos sprendimas dėl Regionų komiteto Lietuvai atstovaujančio nario ir Lietuvai atstovaujančio pakaitinio nario skyrimo

text:
13.10.2009

               LT

               Europos Sąjungos oficialusis leidinys

               L 268/10

      TARYBOS SPRENDIMAS

   2009 m. spalio 9 d.
   dėl Regionų komiteto Lietuvai atstovaujančio nario ir Lietuvai atstovaujančio pakaitinio nario skyrimo
   (2009/749/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Lietuvos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus Vito MATUZO įgaliojimams tapo laisva Regionų komiteto nario vieta. Pasibaigus Alvydo ŠEDŽIAUS įgaliojimams tapo laisva pakaitinio nario vieta,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d. – į Regionų komitetą skiriami:

               a)

               nariu:

                           —

                           Viktor TROFIMOV, Panevėžio regiono plėtros tarybos pirmininkas;

               b)

               pakaitiniu nariu:

                           —

                           Daiva MATONIENĖ, Šiaulių miesto savivaldybės tarybos narė.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2009 m. spalio 9 d.

            Tarybos vardu

            Pirmininkė

         Å. TORSTENSSON

      (1)  OL L 56, 2006 2 25, p. 75.


title: 1993 m. birželio 21 d. Komisijos sprendimas iš dalies keičiantis Sprendimą dėl Ryšių su pagyvenusiais žmonėmis grupės

text:
Svarbus teisinis pranešimas

|

31993D0417

Oficialusis leidinys L 187 , 29/07/1993 p. 0060 - 0060 specialusis leidimas suomių kalba: skyrius 5 tomas 6 p. 0099  specialusis leidimas švedų kalba: skyrius 5 tomas 6 p. 0099

		Komisijos Sprendimas1993 m. birželio 21 d.iš dalies keičiantis Sprendimą dėl Ryšių su pagyvenusiais žmonėmis grupės(93/417/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,kadangi atsižvelgiant į pokyčius Bendrijos lygiu būtina pertvarkyti narystę grupėje,NUSPRENDĖ:1 straipsnisKomisijos sprendimas 91/544/EEB [1] iš dalies keičiamas taip:1. 3 straipsnio 2 dalyje skaičius "20" keičiamas skaičiumi "25".2. 4 straipsnio 3 dalyje į Ryšių grupės narių organizacijų sąrašą įrašoma: "EPSO — Europos pagyvenusių žmonių organizacijų programa: 5 vietos". Siekiant įtraukti EPSO į organizacijų, kurių prašoma pateikti kandidatus, sąrašą, atitinkamai keičiamas priedas.2 straipsnisŠis sprendimas įsigalioja 1993 m. birželio 21 d.Priimta Briuselyje, 1993 m. birželio 21 d.Komisijos varduPadraig FlynnKomisijos narys[1] OL L 296, 1991 10 26, p. 42.--------------------------------------------------


title: 2011/224/ES: 2011 m. kovo 31 d. Tarybos sprendimas, kuriuo nustatoma pozicija, kurios Europos Sąjunga turi laikytis Tarptautinėje javų taryboje, dėl 1995 m. Prekybos javais konvencijos galiojimo pratęsimo

text:
8.4.2011

               LT

               Europos Sąjungos oficialusis leidinys

               L 94/28

         TARYBOS SPRENDIMAS
   2011 m. kovo 31 d.
   kuriuo nustatoma pozicija, kurios Europos Sąjunga turi laikytis Tarptautinėje javų taryboje, dėl 1995 m. Prekybos javais konvencijos galiojimo pratęsimo
   (2011/224/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:
   1995 m. Prekybos javais konvencijos, kurią Bendrijos vardu Taryba sudarė Sprendimu 96/88/EB (1), galiojimas buvo reguliariai pratęsiamas dvejų metų laikotarpiams. Šios Konvencijos galiojimas paskutinį kartą pratęstas 2009 m. birželio 8 d. Tarptautinės javų tarybos sprendimu ir ji galioja iki 2011 m. birželio 30 d. Konvencijos galiojimo pratęsimas atitinka Sąjungos interesus. Todėl Tarptautinėje javų taryboje Sąjungai atstovaujanti Komisija turėtų būti įgaliota balsuoti už tokį galiojimo pratęsimą,
   PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjunga turi laikytis Tarptautinėje javų taryboje, yra balsuoti už 1995 m. Prekybos javais konvencijos galiojimo pratęsimą dar vienam, ne ilgesniam kaip dvejų metų laikotarpiui.
   Komisija yra įgaliojama išreikšti šią poziciją Tarptautinėje javų taryboje.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 31 d.

            Tarybos vardu

            Pirmininkas

         VÖLNER P.

      (1)  OL L 21, 1996 1 27, p. 47.


title: 2015 m. lapkričio 23 d. Tarybos sprendimas (ES) 2015/2176 dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete (CESNI) ir plenarinėje Centrinės laivybos Reinu komisijos (CLRK) sesijoje dėl standarto, kuriuo nustatomi techniniai reikalavimai vidaus vandenų laivams, priėmimo

text:
25.11.2015

               LT

               Europos Sąjungos oficialusis leidinys

               L 307/25

         TARYBOS SPRENDIMAS (ES) 2015/2176
   2015 m. lapkričio 23 d.
   dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete (CESNI) ir plenarinėje Centrinės laivybos Reinu komisijos (CLRK) sesijoje dėl standarto, kuriuo nustatomi techniniai reikalavimai vidaus vandenų laivams, priėmimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnio 1 dalį ir 218 straipsnio 9 dalį,
   atsižvelgdama į Europos Komisijos pasiūlymą,
   kadangi:

               (1)

               Sąjungos veiksmais vidaus vandenų laivybos sektoriuje turėtų būti siekiama užtikrinti vidaus vandenų laivams Sąjungoje taikytinų techninių reikalavimų rengimo nuoseklumą;

               (2)

               siekiant parengti įvairių sričių vidaus vandens kelių techninius standartus, visų pirma kiek tai susiję su laivais, informacinėmis technologijomis ir įgulomis, 2015 m. birželio 3 d. Centrinėje laivybos Reinu komisijoje (CLRK) įsteigtas Europos vidaus vandenų laivybos standartų rengimo komitetas (CESNI);

               (3)

               tikimasi, kad standartą, kuriuo nustatomi techniniai reikalavimai vidaus vandenų laivams (toliau – standartas), CESNI priims 2015 m. lapkričio 26 d. posėdyje. CLRK plenarinėje sesijoje iš dalies pakeis savo teisinę sistemą, Reino upe plaukiojančių laivų tikrinimo reglamentus: įtrauks nuorodą į standartą, jį padarys privalomą taikant peržiūrėtą Konvenciją dėl laivybos Reino upe;

               (4)

               standarte nustatomi vienodi techniniai reikalavimai, būtini siekiant užtikrinti vidaus vandenų laivų saugą. Jame yra nuostatos dėl vidaus vandenų laivų statybos, įrengimo ir įrangos, specialiosios nuostatos dėl tam tikrų laivų kategorijų, pavyzdžiui, keleivinių laivų, stumiamų vilkstinių ir konteinerinių laivų; nuostatos dėl laivų identifikavimo, sertifikatų ir registro šablonai, pereinamojo laikotarpio nuostatos, taip pat standarto taikymo nurodymai. Europos Parlamento ir Tarybos direktyva 2006/87/EB (1) užtikrinama, kad Sąjungos vidaus vandenų laivybos sertifikatai išduodami plaukiojančioms priemonėms, kurios atitinka vidaus vandenų laivams keliamus techninius reikalavimus, nustatytus tos direktyvos II priede, kurie yra lygiaverčiai techniniams reikalavimams, nustatytiems taikant peržiūrėtą Konvenciją dėl laivybos Reino upe. Be to, 2013 m. rugsėjo 10 d. Komisija priėmė Europos Parlamento ir Tarybos direktyvos, kuria nustatomi vidaus vandenų kelių laivams taikomi techniniai reikalavimai ir panaikinama Direktyva 2006/87/EB, pasiūlymą, kuriame atsižvelgiama į šios srities pokyčius, atsirandančius dėl tarptautinių organizacijų, visų pirma dėl CLRK, darbo, taikant vidaus vandenų kelių laivams keliamus techninius reikalavimus;

               (5)

               standartas, kurį priims CLRK ir, kuriuo bus nustatomi techniniai reikalavimai vidaus vandenų laivams, turės poveikį Direktyvai 2006/87/EB ir rengiant šios srities acquis artimiausioje ateityje;

               (6)

               Reino upe plaukiojančių laivų tikrinimo reglamentų peržiūra, kuria siekiama palengvinti tiesioginę nuorodą į standartą, CLRK dar neužbaigta. Vis dėlto, siekiant atsižvelgti į standartą dar prieš tiesioginės nuorodos įtraukimą į Reino upe plaukiojančių laivų tikrinimo reglamentus, tinkama į Reino upe plaukiojančių laivų tikrinimo reglamentus įtraukti atskiras nuostatas, įskaitant nuostatas, susijusias su suskystintomis gamtinėmis dujomis (SGD);

               (7)

               Sąjunga nėra nei CLRK, nei CESNI narė. Todėl būtina, kad Taryba suteiktų leidimą valstybėms narėms išreikšti Sąjungos poziciją tose organizacijose dėl standarto,

         PRIĖMĖ ŠĮ SPRENDIMĄ:
   1 straipsnis
   1.   Pozicija, kurios Europos Sąjungos vardu turi būti laikomasi CESNI 2015 m. lapkričio 26 d. posėdyje, yra pritarti Europos standarto, kuriuo nustatomi techniniai reikalavimai vidaus laivybos laivams (toliau – ES-TRIN) 2015/1, priėmimui.
   2.   Pozicija, kurios Europos Sąjungos vardu turi būti laikomasi CLRK plenarinės sesijos 2015 m. gruodžio 3 d. posėdyje, yra palaikyti tik tuos atskirus Reino upe plaukiojančių laivų tikrinimo reglamentų dalinius pakeitimus, kurie atitinka ES-TRIN 2015/1. Tai visų pirma apima nuostatas dėl laivų varymo SGD.
   Pozicija, kurios Europos Sąjungos vardu turi būti laikomasi vėlesniame CLRK plenarinės sesijos posėdyje, yra pritarti Reino upe plaukiojančių laivų tikrinimo reglamentų daliniam pakeitimui, siekiant pateikti nuorodą į ES-TRIN 2015/1, kai bus užbaigta reikiama Reino upe plaukiojančių laivų tikrinimo reglamentų peržiūra.
   2 straipsnis
   1.   1 straipsnio 1 dalyje nurodytą Sąjungos poziciją reiškia valstybės narės, bendrai veikiančios Sąjungos interesų labui.
   2.   1 straipsnio 2 dalyje nurodytą Sąjungos poziciją reiškia valstybės narės, kurios yra CLRK narės, bendrai veikiančios Sąjungos interesų labui.
   3 straipsnis
   Gali būti sutarta dėl nereikšmingų pozicijų, išdėstytų 1 straipsnyje, pakeitimų be tolesnio Tarybos sprendimo.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 23 d.

            Tarybos vardu

            Pirmininkas

         C. MEISCH

      (1)  2006 m. gruodžio 12 d. Europos Parlamento ir Tarybos direktyva 2006/87/EB, nustatanti techninius reikalavimus vidaus vandenų laivams ir panaikinanti Tarybos direktyvą 82/714/EEB (OL L 389, 2006 12 30, p. 1).


title: 2014 m. rugsėjo 25 d. Tarybos sprendimas 2014/673/BUSP, kuriuo iš dalies keičiamas Sprendimas 2013/527/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Afrikos Kyšulyje įgaliojimai

text:
26.9.2014

               LT

               Europos Sąjungos oficialusis leidinys

               L 282/22

         TARYBOS SPRENDIMAS 2014/673/BUSP
   2014 m. rugsėjo 25 d.
   kuriuo iš dalies keičiamas Sprendimas 2013/527/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Afrikos Kyšulyje įgaliojimai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. gruodžio 8 d. Taryba priėmė Sprendimą 2011/819/BUSP (1), kuriuo paskyrė Alexander RONDOS Europos Sąjungos specialiuoju įgaliotiniu (toliau – ES specialusis įgaliotinis) Afrikos Kyšulyje;

               (2)

               2013 m. spalio 24 d. Taryba priėmė Sprendimą 2013/527/BUSP (2), kuriuo iš dalies keičiami ir pratęsiami ES specialiojo įgaliotinio Afrikos Kyšulyje įgaliojimai iki 2014 m. spalio 31 d.;

               (3)

               ES specialiojo įgaliotinio įgaliojimai turėtų būti pratęsti tolesniam keturių mėnesių laikotarpiui;

               (4)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus;

               (5)

               todėl Sprendimas 2013/527/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/527/BUSP iš dalies keičiamas taip:

               1)

               1 straipsnio 1 dalis pakeičiama taip:
               „1.   ES specialiojo įgaliotinio Afrikos Kyšulyje Alexander RONDOS įgaliojimai pratęsiami iki 2015 m. vasario 28 d. Taryba, remdamasi Politinio ir saugumo komiteto (toliau – PSK) įvertinimu ir Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti, kad ES specialiojo įgaliotinio įgaliojimų terminas nutraukiamas anksčiau.“

               2)

               5 straipsnio 1 dalis pakeičiama taip:
               „1.   Su ES specialiojo įgaliotinio įgaliojimų vykdymu nuo 2013 m. lapkričio 1 d. iki 2014 m. spalio 31 d. susijusioms išlaidoms padengti skiriama orientacinė finansavimo suma yra 2 720 000 EUR.
               Su ES specialiojo įgaliotinio įgaliojimų vykdymu nuo 2014 m. lapkričio 1 d. iki 2015 m. vasario 28 d. susijusioms išlaidoms padengti skiriama orientacinė finansavimo suma yra 890 000 EUR.“

               3)

               13 straipsnis pakeičiamas taip:
               „13 straipsnis
               Peržiūra
               Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. ES specialusis įgaliotinis iki 2014 m. balandžio mėn. pabaigos pateikia Tarybai, vyriausiajam įgaliotiniui ir Komisijai pažangos ataskaitą, o iki 2014 m. lapkričio mėn. pabaigos – išsamią įgaliojimų vykdymo ataskaitą.“

         2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2014 m. rugsėjo 25 d.

            Tarybos vardu

            Pirmininkė

         F. GUIDI

      (1)  2011 m. gruodžio 8 d. Tarybos sprendimas 2011/819/BUSP, kuriuo skiriamas Europos Sąjungos specialusis įgaliotinis Afrikos Kyšulyje (OL L 327, 2011 12 9, p. 62).

      (2)  2013 m. spalio 24 d. Tarybos sprendimas 2013/527/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Afrikos Kyšulyje įgaliojimai (OL L 284, 2013 10 26, p. 23).


title: 2014/230/ES: 2014 m. balandžio 14 d. Tarybos sprendimas dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo, išskyrus su readmisija susijusius klausimus, sudarymo

text:
26.4.2014

               LT

               Europos Sąjungos oficialusis leidinys

               L 125/44

         TARYBOS SPRENDIMAS
   2014 m. balandžio 14 d.
   dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo, išskyrus su readmisija susijusius klausimus, sudarymo

      (2014/230/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 ir 100 straipsnius, 191 straipsnio 4 dalį, 207 ir 209 straipsnius kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               pagal Tarybos sprendimą 2014/229/ES (2) Europos bendrijos bei jos valstybių narių ir Indonezijos Respublikos pagrindų susitarimas dėl visapusės partnerystės ir bendradarbiavimo (toliau – Susitarimas) 2009 m. lapkričio 9 d. buvo pasirašytas su sąlyga, kad jis bus sudarytas vėliau;

               (2)

               kai kurios Susitarimo nuostatos yra susijusios su readmisija, todėl jos patenka į Sutarties trečiosios dalies V antraštinės dalies taikymo sritį. Kartu su šiuo sprendimu priimamas atskiras su tomis nuostatomis, išdėstytomis Susitarimo 34 straipsnio 3 dalyje, susijęs sprendimas (3);

               (3)

               Susitarimas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Europos bendrijos bei jos valstybių narių ir Indonezijos Respublikos pagrindų susitarimas dėl visapusės partnerystės ir bendradarbiavimo (4), išskyrus Susitarimo 34 straipsnio 3 dalį.
   2 straipsnis
   Sąjungos vyriausiasis įgaliotinis užsienio reikalams ir saugumo politikai pirmininkauja Susitarimo 41 straipsnyje nurodytam Jungtiniam komitetui. Sąjungai arba Sąjungai ir valstybėms narėms atstovaujama Jungtiniame komitete atsižvelgiant į klausimą.
   3 straipsnis
   Tarybos pirmininkas Sąjungos vardu pateikia Susitarimo 48 straipsnio 1 dalyje numatytą pranešimą. (5)

   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkė

         C. ASHTON

      (1)  Pritarta 2014 m. vasario 26 d. (dar nepaskelbta Oficialiajame leidinyje).

      (2)  2009 m. spalio 27 d. Tarybos sprendimas 2014/229/ES dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo pasirašymo (žr. šio Oficialiojo leidinio p. 16).

      (3)  2014 m. balandžio 14 d. Tarybos sprendimas 2014/231/ES dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo pasirašymo (žr. šio Oficialiojo leidinio p. 46).

      (4)  Susitarimo tekstas paskelbtas OL L 125, 2014 4 26, p. 17 kartu su sprendimu dėl pasirašymo.

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2009/566/EB: 2009 m. liepos 27 d. Komisijos sprendimas, iš dalies keičiantis Sprendimo 2008/721/EB nuostatas dėl vartotojų saugos, visuomenės sveikatos ir aplinkos mokslo komitetų nariams ir ekspertams mokamo atlygio (pranešta dokumentu Nr. C(2009) 5767)

text:
28.7.2009

               LT

               Europos Sąjungos oficialusis leidinys

               L 196/61

      KOMISIJOS SPRENDIMAS

   2009 m. liepos 27 d.
   iš dalies keičiantis Sprendimo 2008/721/EB nuostatas dėl vartotojų saugos, visuomenės sveikatos ir aplinkos mokslo komitetų nariams ir ekspertams mokamo atlygio
   (pranešta dokumentu Nr. C(2009) 5767)
   (2009/566/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 152 ir 153 straipsnius,
   kadangi:

               (1)

               2008 m. rugsėjo 5 d. Komisijos sprendimo, kuriuo įsteigiamas mokslinių komitetų ir vartotojų saugos, visuomenės sveikatos ir aplinkos ekspertų konsultacinis padalinys ir panaikinamas Sprendimas 2004/210/EB (1), 19 straipsnyje nustatyta, kad mokslinių komitetų nariai, konsultacinės grupės moksliniai konsultantai ir nepriklausomi ekspertai turi teisę į atlygį už dalyvavimą komitetų posėdžiuose, teminiuose seminaruose, darbo grupių ir Komisijos organizuotuose kituose posėdžiuose bei renginiuose ir už pranešėjo darbą konkrečiu klausimu.

               (2)

               Sprendimo 2008/721/EB III priede nustatytas 300 EUR dydžio atlygis už kiekvieną visą dalyvavimo dieną, 150 EUR dydžio atlygis už dalyvavimą rytiniame ar popietiniame posėdyje ir 300 EUR dydžio atlygis už pranešėjo darbą. Tais atvejais, kai visiškai pateisinama, ir atsižvelgiant į biudžeto galimybes, ši suma gali būti padidinta iki 600 EUR už klausimus, kurie siejami su itin dideliu darbo krūviu.

               (3)

               Priede taip pat nustatyta, kad Komisija reguliariai vertins poreikį pritaikyti šį atlygį prie kainų indeksų, kitose Europos Sąjungos institucijose ekspertams mokamo atlygio pokyčių ir komitetų narių, asocijuotųjų narių, kitų mokslinių konsultantų ir nepriklausomų ekspertų darbo krūvio. Pirmasis vertinimas turėtų įvykti 2009 m.

               (4)

               Dabartinis atlygio dydis buvo nustatytas 1997 m. aptariamų mokslinių komitetų pirmtakų nariams ir ekspertams ir po to nė karto pakartotinai nevertintas. Remiantis Eurostato vartotojų kainų indekso duomenimis, dienos atlygis, pritaikytas prie vartotojų kainų padidėjimo 1997–2008 m., būtų 381,50 EUR. Ši suma turėtų būti suapvalinta iki 385 EUR.

               (5)

               Visą dieną ir pusę dienos trunkančių posėdžių skirtumai turėtų būti panaikinti, siekiant atsižvelgti į kelionės ir važiavimo transportu laiką.

               (6)

               Patirtis rodo, kad pranešėjo darbo krūvis iš esmės priklauso nuo nuomonei parengti reikalingos veiklos sudėtingumo ir trukmės, visų pirma nuo klausimo sudėtingumo, esamų ir prieinamų duomenų, nagrinėtinos literatūros kiekio, bendradarbiavimo su kitomis įstaigomis poreikio ir reikiamų konsultacijų su suinteresuotosiomis šalimis ir visuomene apimties ir sudėtingumo. Dabartiniai du pranešėjo atlygio dydžiai neatspindi tikrosios situacijų įvairovės, todėl reikėtų detaliau reglamentuoti atlygį pranešėjui,

         PRIĖMĖ ŠĮ SPRENDIMĄ:
   Vienintelis straipsnis
   Sprendimo 2008/721/EB III priedas pakeičiamas šio sprendimo priedo tekstu.

      Priimta Briuselyje, 2009 m. liepos 27 d.

            Komisijos vardu

         Androulla VASSILIOU

            Komisijos narė

      (1)  OL L 241, 2008 9 10, p. 21.

      PRIEDAS

            „III PRIEDAS

               ATLYGIS

            Mokslinių komitetų nariai, konsultacinės grupės moksliniai konsultantai ir nepriklausomi ekspertai turi teisę gauti toliau nurodytą atlygį už dalyvavimą mokslinių komitetų veikloje.
            Už dalyvavimą komitetų posėdžiuose, seminaruose, darbo grupių ir kituose Komisijos organizuotuose posėdžiuose bei renginiuose:

                        —

                        385 EUR už kiekvieną iš dienų, kuriomis vyksta lankomas posėdis.

                  Už pranešėjo darbą:

                        —

                        atlygis nustatomas atsižvelgiant į darbo krūvį, susijusį su klausimo sudėtingumu, nuomonei parengti reikalingų laiko sąnaudų, duomenų, mokslinės literatūros ir surinktinos ir apdorotinos informacijos kiekio ir prieinamumo, konsultacijų su suinteresuotosiomis šalimis ir visuomene apimties ir sudėtingumo bei ryšių su kitomis įstaigomis, laikantis šių orientacinių kriterijų:

                                    Sumos dydis

                                    Orientaciniai kriterijai

                                    385 EUR

                                                —

                                                Paprastas kasdienis klausimas

                                                —

                                                Nuomonė grindžiama bylos medžiagos analize, o duomenų paieška ir literatūros analizė neišsami

                                                —

                                                Nėra viešųjų konsultacijų

                                                —

                                                Nuo pirmojo iki paskutinio posėdžio – ne daugiau kaip 5 mėnesiai

                                    770 EUR

                                                —

                                                Sudėtingas klausimas

                                                —

                                                Nuomonė grindžiama plačios apimties duomenų ir literatūros paieška ir analize

                                                —

                                                Konsultuojamasi su suinteresuotosiomis šalimis ir (arba) visuomene, tačiau darbo krūvio požiūriu atsiliepimų analizė neišsami

                                                —

                                                5–9 mėnesiai nuo pirmojo iki paskutiniojo posėdžio

                                    1 155 EUR

                                                —

                                                Labai sudėtingas klausimas

                                                —

                                                Reikalinga itin plačios apimties duomenų ir literatūros paieška ir analizė

                                                —

                                                Išsamios ir sudėtingos konsultacijos su suinteresuotosiomis šalimis, visuomene ir kitomis mokslo įstaigomis, turi būti analizuojami svarbūs atsiliepimai

                                                —

                                                Nuo pirmojo iki paskutiniojo posėdžio – daugiau kaip 9 mėnesiai

                        —

                        Kiekvienu konkrečiu atveju prašyme pateikti nuomonę Komisija, remdamasi minėtais kriterijais, nurodo, kuris atlygio dydis taikomas pranešėjui. Komisija gali pakeisti sprendimą dėl taikytino sumos dydžio, kai prašoma nuomonė dar yra rengiama, jeigu tai grindžiama nenumatytais pasikeitimais, susijusiais su atitinkamais kriterijais.

                        —

                        Komisija reguliariai vertins poreikį pritaikyti šį atlygį, atsižvelgdama į kainų indeksus, kitose Europos Sąjungos institucijose ekspertams mokamo atlygio pokyčius ir komitetų narių, asocijuotųjų narių, kitų mokslinių konsultantų ir nepriklausomų ekspertų darbo krūvį.“